nahid-hub/BLUGE-bengali-wikipedia-section-title-prediction huggingface dataset:
পিএইচডি চলাকালীন সময়েই নাসর শিক্ষকতা শুরু করেন এবং মাত্র ত্রিশ বছর বয়সে পূর্ণ অধ্যাপক হিসেবে স্বীকৃতি লাভ করেন। পিএইচডি অর্জনের পর তিনি ইরানে প্রত্যাবর্তন করেন এবং তেহরান বিশ্ববিদ্যালয়ে সহযোগী অধ্যাপক হিসেবে যোগ দেন। পরবর্তীতে প্রেসিডেন্ট হিসেবে আরিয়া মেহের (বর্তমানে শরীফ বিশ্ববিদ্যালয়) বিশ্ববিদ্যালয়ে এবং ভাইস চ্যান্সেলর হিসেবে তেহরান বিশ্ববিদ্যালয়ে দায়িত্ব পালন করেন। নাসর ১৯৬২ ও ১৯৬৫ সালে হার্ভার্ড বিশ্ববিদ্যালয়ে ভিজিটিং প্রফেসর এবং ১৯৬৪ সালে আমেরিকান ইউনিভার্সিটি অব বৈরুতে ইসলাম শিক্ষা বিষয়ে 'প্রথম আগা খান অধ্যাপক' হিসেবে দায়িত্ব পালন করেন। 
এছাড়া কর্নেল বিশ্ববিদ্যালয়ে তিনি এ. ডি. হোয়াইট প্রফেসর-এট-লার্জ মনোনীত হয়েছিলেন এবং সাত বছর দায়িত্ব পালন করেছেন। পাহলভি শাসনামলে তার নেতৃত্বেই ১৯৭৪ সালে সর্বপ্রথম ইমপেরিয়াল ইরানিয়ান একাডেমী অব ফিলোসফি (বর্তমানে ইরানিয়ান ইন্সটিটিউট অব ফিলোসফি) গড়ে ওঠে। ১৯৭৯ সালে ইরানে বিপ্লবের পর তিনি স্থায়ীভাবে যুক্তরাষ্ট্রে বসবাস শুরু করেন এবং প্রথমে উতাহ ও 
পরে টেম্পল বিশ্ববিদ্যালয়ে পাঠদান করেন। ১৯৮৪ সালে তিনি জর্জ ওয়াশিংটন বিশ্ববিদ্যালয়ে যোগদান করেন এবং দীর্ঘ সময় ধরে তিনি সেখানেই শিক্ষকতা করছেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. প্রকাশনা ও গ্রন্থসমূহ
titleC. কর্মজীবন
titleD. সম্মাননা
উত্তর: titleC
হানদান জাতিগতভাবে বসনীয়। তিনি কারা মেহমেদ পাশা এবং রুমেলি এলায়েতের এর বেলারবের পরিবারের দাসী ছিলেন। যিনি স্বামী হন গেভেরহান সুলতানের, দ্বিতীয় সেলিমের কন্যা, সুলতান তৃতীয় মুরাদের বোন এবং তৃতীয় মুহাম্মদের খালা। মেহমেদ পাশা একজন সার্জন ("কারা") ছিলেন এবং তিনি ১৫২২ সালে প্রিন্স মেহমেদের সুন্নত করেছিলেন 

সঠিক অনুচ্ছেদ শিরোনাম কোনটি?
titleA. আহমেদের রাজীকরণ
titleB. প্ররম্ভিক জীবন
titleC. দাতব্য
titleD. রিজেন্ট হিসাবে
উত্তর: titleB
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। মধুপুর অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় ৫০ শয্যা বিশিষ্ট একটি সরকারি হাসপাতালের সাথে সাথে ৪টি বেসরকারি হাসপাতাল রয়েছে। ৪টি উপ-স্বাস্থ্য ও পরিবার কল্যাণ কেন্দ্র রয়েছে। এছাড়াও ৮০টি স্যাটেলাইট ক্লিনিক রয়েছে।

১৯৫১ সালে জলছত্রতে বেলজিয়ামের বেসরকারি উন্নয়ন সংস্থা ডেমিয়েন ফাউন্ডেশন ৯৫ শয্যাবিশিষ্ট যক্ষা ও কুষ্ঠ রোগীদের জন্য বিশেষায়িত একটি হাসপাতাল প্রতিষ্ঠা করে যা ‘জলছত্র হাসপাতাল’ নামে পরিচিত। হাসপাতালটি শুরু থেকেই বিনামূল্যে সেবা দিয়ে থাকে। নিউজিল্যান্ডের নাগরিক এন্ড্রিক বেকার উপজেলা সদর থেকে ২৫ কিলোমিটার উত্তরে মধুপুর গড় এলাকায় কাইলাকুড়ি নামক স্থানে বাংলাদেশ স্বাধীনতা লাভের পর একটি হাসপাতাল প্রতিষ্ঠা করেন। যেখানে মূলত দরিদ্রদের প্রায় বিনামূল্যে চিকিৎসা প্রদান করা হয়। বেকারের ‍মৃত্যুর পর যুক্তরাষ্ট্রের নাগরিক জেসন-মারিন্ডি দম্পতি এই হাসপাতালটি পরিচালনা করেন। এছাড়াও জলছত্র নামক স্থানে বেশ কিছু বেসরকারি মিশন বিভিন্নভাবে চিকিৎসাসেবা প্রদান করে।

১৯৭৭ সালে জাপানি এনকেফালাইটিসনামে মশাবাহিত ভাইরাসঘটিত রোগ সর্বপ্রথম বাংলাদেশে ধরা পরে মধুপুরে। মিশনারি পরিচালিত একটি হাসপাতালে গারো সম্প্রদায়ের মধ্যে এই রোগের প্রাদুর্ভাবের কথা জানা যায়। পরবর্তীতে বাংলাদেশের আর কোথাও এটির কথা শোনা যায়নি। এছাড়া এ অঞ্চলে বিশেষ করে জঙ্গলের দিকে মানুষ ও প্রানীদেহে এঁটেল পোকা সংক্রান্ত বিষক্রিয়ার ঘটনা ঘটে থাকে।

সঠিক অনুচ্ছেদ শিরোনাম কোনটি?
titleA. পটভূমি
titleB. স্বাস্থ্য
titleC. ভূগোল
titleD. ভাষা সংস্কৃতি
উত্তর: titleB
জাতীয় পার্ক বলতে বোঝানো হয় স্থানীয় ও দেশীয় প্রাণী এবং উদ্ভিদের জন্য সংরক্ষিত কোন এলাকা। এই এলাকাতে অক্ষত অবস্থায় প্রাণীরা বসবাস করতে পারে। পৃথিবীর সব চাইতে বড় জাতীয় পার্ক হচ্ছে নর্থ-ইস্ট গ্রিনল্যান্ড জাতীয় উদ্যান। এই উদ্যান ১৯৭৪ সালে প্রতিষ্ঠিত হয়। এরপর যুক্তরাষ্ট্রে ইয়োসোসাইট জাতীয় উদ্যান যা নিউইয়র্ক শহরের ম্যানহাটন-এর সেন্ট্রাল উদ্যান। এই দুইটি উদ্যান সুপরিচিত জাতীয় উদ্যান। এছাড়া নেপালে ১৯৭৬ সালে প্রতিষ্ঠিত সাগরমাথা ন্যাশনাল পার্ক হলো একটি অনন্য জাতীয় উদ্যান । এই উদ্যানের আয়তন ১১৪৮ বর্গ কিলোমিটার। এই উদ্যানের চারটি সংরক্ষিত পরিবেশ অঞ্চল আছে। সেগুলোর নাম হল - নিম্নতরাই বন অঞ্চল, অ্যালপাইন স্ক্রাফ অঞ্চল, গিরিশৃঙ্গ বা অ্যালপাইন অঞ্চল এবং তুষাররাকৃত অঞ্চল। এই অঞ্চলগুলোতে রয়েছে ১১৮ জাতীয় দুর্লভ উদ্ভিদ ও পাখি। 

সঠিক অনুচ্ছেদ শিরোনাম কোনটি?
titleA. বলধা গার্ডেন
titleB. জাতীয় উদ্যান
titleC. ব্যক্তিগত উদ্যান
titleD. ইতিহাস
উত্তর: titleB
২০০৯ সালে বিশ্বের দীর্ঘতম বালুকাবেলা কক্সবাজার সমুদ্র সৈকতে ভ্রমনরত স্থানীয় ও বিদেশী পর্যটকদের নিরাপত্তা বিধানে গঠিত হয় পর্যটন পুলিশ। খুব শিগগির পর্যটন পুলিশের কলেবর বৃদ্ধির মাধ্যমে দেশের অন্যান্য পর্যটন কেন্দ্রগুলোয় এর নিরাপত্তা বিধান কার্যক্রমের আওতায় আনার পরিকল্পনা আছে। পর্যটন পুলিশ জেলা পুলিশের অধীনে কাজ করছে।

সঠিক অনুচ্ছেদ শিরোনাম কোনটি?
titleA. শিল্পাঞ্চল পুলিশ
titleB. বিডি পুলিশ হেল্পলাইন
titleC. পাকিস্তান সময়কাল
titleD. পর্যটন পুলিশ
উত্তর: titleD
ইমাদউদ্দিনের মতে ১১৭১ সালের জুন মাসে নুরউদ্দিন সালাহউদ্দিনকে মিশরে আব্বাসীয় খিলাফত প্রতিষ্ঠার কথা বলে চিঠি লেখেন। দুই মাস পর শাফি ফকিহ নাজমুদ্দিন আল খাবুশানির উৎসাহে সালাহউদ্দিন তা সম্পন্ন করেন। ফকিহ নাজমুদ্দিন শিয়া শাসনের বিরোধী ছিলেন। কয়েকজন মিশরীয় আমির এর ফলে নিহত হন। আল আদিদকে বলা হয় যে তাদেরকে বিদ্রোহের কারণে হত্যা করা হয়েছে। এরপর তিনি অসুস্থ হয়ে পড়েন। একটি সূত্র মতে তাকে বিষপ্রয়োগ করা হয়। অসুস্থ অবস্থায় তিনি তার সাথে দেখা করার জন্য সালাহউদ্দিনকে জানান যাতে তার সন্তানদের দেখাশোনার অনুরোধ করতে পারেন। সালাহউদ্দিন তা প্রত্যাখ্যান করেন এই আশঙ্কায় যে এটি আব্বাসীয়দের সাথে বিশ্বাসঘাতকতা হবে। কিন্তু আল আদিদ কী চাইছিলেন তা জানার পর তিনি দুঃখ প্রকাশ করেন। পাঁচ দিন পর ১৩ সেপ্টেম্বর আল আদিদ মৃত্যুবরণ করেন। কায়রো ও ফুসতাতে আব্বাসীয় খলিফার নামে খুতবা পাঠ করা হয় এবং আল মুসতাদিকে খলিফা হিসেবে ঘোষণা করা হয়।

২৫ সেপ্টেম্বর সালাহউদ্দিন জেরুজালেম রাজ্যের মরু দুর্গ কেরাক ও মন্ট্রিয়ালের উদ্দেশ্যে কায়রো ত্যাগ করেন। সিরিয়ার দিক থেকে এসময় নুরউদ্দিনের আক্রমণ করার কথা ছিল। তার অনুপস্থিতিতে মিশরের ভেতরে ক্রুসেডার নেতারা ভেতর থেকে আক্রমণ করার জন্য বিশ্বাসঘাতকদের মধ্যে সমর্থন বৃদ্ধি করছে এবং বিশেষত ফাতেমীয়রা তার ক্ষমতা খর্ব করে পূর্বাবস্থা ফিরিয়ে আনতে চায় এমন সংবাদ পাওয়ার পর মন্ট্রিয়াল পৌছার পূর্বে সালাহউদ্দিন কায়রোতে ফিরে আসেন। এর ফলে নুরউদ্দিন একা হয়ে পড়েন।

১১৭৩ সালের গ্রীষ্মে একটি নুবিয়ান সেনাবাহিনী আসওয়ান অবরোধের জন্য আর্মেনীয় উদ্বাস্তুসহ এগিয়ে আসে। শহরটির আমির সালাহউদ্দিনের সহায়তা চান এবং সালাহউদ্দিনের ভাই তুরান শাহর অধীনে তাদের সাহায্য পাঠানো হয়। এরপর নুবিয়ানরা চলে যায় কিন্তু ১১৭৩ সালে আবার ফিরে আসে তবে আবার তাদের ফিরিয়ে দেয়া হয়। এসময় মিশরীয় সেনারা আসওয়ান থেকে অগ্রসর হয় এবং নুবিয়ার শহর ইবরিম অধিকার করে। সালাহউদ্দিন তার শিক্ষক ও বন্ধু নুরউদ্দিনকে ৬০,০০০ দিনার, চমৎকার প্রণ্য, কিছু রত্ন, উৎকৃষ্ট জাতের গাধা এবং একটি হাতি উপহার হিসেবে পাঠান। এসব দামেস্কে পাঠানর সময় সালাহউদ্দিন ক্রুসেডার এলাকা আক্রমণের সুযোগ পান। তিনি মরুভূমির দুর্গের উপর আক্রমণ চালাননি। কিন্তু ক্রুসেডার অঞ্চলে বসবাসরত মুসলিম বেদুইনদের সেখান থেকে সরিয়ে আনেন যাতে ফ্রাঙ্করা গাইড থেকে বঞ্চিত হয়।

১১৭৩ সালের ৩১ জুলাই সালাহউদ্দিনের পিতা একটি ঘোড়া দুর্ঘটনায় আহত হন। ৯ আগস্ট তিনি মারা যান। ১১৭৪ সালে সালাহউদ্দিন তুরান শাহকে ইয়েমেন জয় ও এর এডেন বন্দর আইয়ুবী শাসনের অন্তর্গত করার জন্য পাঠান।

সঠিক অনুচ্ছেদ শিরোনাম কোনটি?
titleA. প্রথম জীবন
titleB. তৃতীয় ক্রুসেড
titleC. মিশরের সুলতান
titleD. দামেস্ক জয়
উত্তর: titleC
বিশ্ববিদ্যালয়টি 'ওতাকু' নামে একটি অফিসিয়াল মাস্কট ডিজাইন করেছে, যা শিক্ষার্থীদের জন্য গাইডের মতো কাজ করে। চিত্রগত বর্ণনার মাধ্যমে ওটাকু বিশ্ববিদ্যালয়ের নির্দেশিকা, ইভেন্ট, আপডেট এবং এসআইসির সাথে সম্পর্কিত তথ্য (শিক্ষার্থী তথ্য কেন্দ্র) ব্যাখ্যা করতে সহায়তা করে। আই-উইজ, একটি বুদ্ধিমান সিস্টেম (স্বয়ংক্রিয় টেলার মেশিন), বর্তমানে তালিকাভুক্ত শিক্ষার্থীদের চাহিদা পূরণের জন্য ডিজাইন করা হয়েছে। বিশ্ববিদ্যালয়ের লবিতে ইনস্টল করা, এটি একাডেমিক তথ্যগুলো সহজেই অ্যাক্সেসযোগ্য এবং কেবল একটি ক্লিক তৈরি করেছে। এটি সময় সারণী, ফলাফল, অসম্পূর্ণ প্রতিলিপি, পরীক্ষার স্লিপ এবং ফি বিলে সহজে অ্যাক্সেস প্রদান করে।

সঠিক অনুচ্ছেদ শিরোনাম কোনটি?
titleA. শিক্ষার্থী তথ্য কেন্দ্র (এসআইসি)
titleB. অডিটোরিয়াম
titleC. গবেষণাগার
titleD. শিক্ষা সফর
উত্তর: titleA
ইংল্যান্ডে চলে যান ও নর্দাম্পটনশায়ারের পক্ষে কাউন্টি খেলোয়াড় হিসেবে অংশগ্রহণ করেন। ১৯৩৬ থেকে ১৯৩৯ সাল পর্যন্ত নিয়মিত উইকেট-রক্ষক হিসেবে স্বীয় প্রতিভার স্বাক্ষর রাখেন। অত্যন্ত দূর্বলমানের কাউন্টি দল হিসেবে মে, ১৯৩৫ সাল থেকে পরবর্তী চার বছর কোন খেলায় জয়লাভে সক্ষমতা দেখায়নি। ঐ দলটিতে শুধুমাত্র উইকেট-রক্ষক হিসেবেই তিনি সম্যক ভূমিকা রাখেননি; বরং, ব্যাটসম্যান হিসেবে নিজেকে মেলে ধরেছিলেন। ১৯৩৮ সালে দুই সেঞ্চুরি সহযোগে সহস্র রানের মাইলফলক স্পর্শ করেছিলেন তিনি।

দ্বিতীয় বিশ্বযুদ্ধ চলাকালে রয়্যাল নিউজিল্যান্ড এয়ার ফোর্সে যোগ দেন। নিউজিল্যান্ডে ফিরে তিনি আরও একটি প্রথম-শ্রেণীর খেলায় অংশ নিয়েছিলেন। নিজস্ব ৪৩তম জন্মদিনের পূর্বে ১৯৪৬-৪৭ মৌসুমের প্লাঙ্কেট শীল্ডে ওয়েলিংটনের অধিনায়কের দায়িত্বে থেকে অকল্যান্ডের বিপক্ষে খেলেন। এরপর হক কাপে হাট ভ্যালির পক্ষে কয়েকটি খেলায়ও অংশগ্রহণ ছিল তার। ১৯৪৮-৪৯ মৌসুমে তার দল প্রথমবারের মতো এ প্রতিযোগিতার শিরোপা জয়ে সক্ষম হয়।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ব্যক্তিগত জীবন
titleC. আন্তর্জাতিক ক্রিকেট
titleD. কাউন্টি ক্রিকেট
উত্তর: titleD
ভাস্কর্য গ্যালারিতে সংরক্ষিত বিভিন্ন ভাস্কর্যসমূহ, গৌরবময় অতীতের চাক্ষুষ উপস্থাপনা হিসাবে এই সংগ্রহশালার সবচেয়ে মূল্যবান বস্তু হিসেবে বিবেচিত, যার মাধ্যমে আদীম সামাজিক-সাংস্কৃতিক অবস্থার দৃষ্টান্ত চাক্ষুষ উপলব্ধি সম্ভব। এই সংগ্রহশালায় ৫২টি পাথর এবং ২৫টি ব্রোঞ্জ ভাস্কর্য রয়েছে। এই সংগ্রহের একটা বড় অংশ বাংলাদেশের শুল্ক ও পুলিশ কর্তৃপক্ষ কর্তৃক বাজেয়াপ্তকৃত হবার পর পুরাকীর্তি হিসেবে এখানে সংরক্ষণ করা হয়েছে।

এখানে রয়েছে কষ্ঠিপাথরের প্রায় ৩০টি মূর্তি এবং ধাতু নির্মিত ভাস্কর্য যেখানে বিভিন্ন ধর্মীয় বিশ্বাস চিত্রিত হয়েছে, যার অধিকাংশই পাল সাম্রাজ্য (৮০০ - ১২০০ খ্রিষ্টাব্দ) সময়ের হিন্দু রীতির অন্তর্গত। সংগ্রহে গুপ্ত সাম্রাজ্যের (৩২০ - ৫৫০ খ্রিষ্টাব্দ) একটি সূর্য মূর্তি রয়েছে। এই ব্রাহ্মণ্য এবং বৌদ্ধ প্রতিকৃতি থেকে তৎকালীন সময়ের বিশ্বাস, আচার-আচরণ, রীতিনীতি, বাস্তবায়ন, পোষাক শৈলী, গাত্রালঙ্কার, কেশবিন্যাস-প্রণালী এবং প্রাচীনত্ব থেকে অন্যান্য প্রচীন ধারনা পাওয়া যায়। পাথরের ভাস্কর্যের মধ্যে কালানুক্রমিকভাবে যথাক্রমে রয়েছে বৈষ্ণব, শিব, সুরিয়া, শাক্ত, এবং গাণপত্য পৌরাণিক চরিত্রসমূহের মূর্তি এবং ভাষ্কর্য। যার মাধ্যমে উল্লেখযোগ্যভাবে ভাস্কর্যের দক্ষতা, পৃষ্ঠপোষকদের আবেগ এবং ভক্তি চিত্র ফুটে উঠে। এথানে রয়েছে চট্টগ্রামের মিরসরাই থেকে প্রাপ্ত ৯ম শতকের সেন্ড পাথরের ভাস্কর্যের গরুড় রাধা বিষ্ণুর একটি প্রাচীনতম নিদর্শন। অন্যদিকে রয়েছে, কাঠ এবং ধাতু নির্মিত ভাস্কর্য।

২০১১ সালে, শামসুল হোসেন, জাদুঘরের সাবেক ডেপুটি কিউরেটর কর্তৃক প্রস্তুতকৃত পাথরের ভাস্কর্য উপর একটি বর্ণনামূলক পঞ্জি প্রকাশিত হয়, যা বাঙলার ভাস্কর্য এবং মূর্তিতত্ত্ব বিষয়ে বিদ্যমান গবেষণার কাজে অন্যতম ভূমিকা রাখে।

সঠিক অনুচ্ছেদ শিরোনাম কোনটি?
titleA. প্রাগৈতিহাসিক ও প্রত্নতাত্ত্বিক গ্যালারি
titleB. ভাস্কর্য গ্যালারি
titleC. আবদুল করিম সাহিত্যবিশারদ কোষ গ্রন্থাগার
titleD. ইতিহাস
উত্তর: titleB
"ঋগ্বেদ", "বিষ্ণুপুরাণ" ও "ভাগবত পুরাণ" – এই তিন হিন্দু ধর্মগ্রন্থে ঋষভনাথের উল্লেখ পাওয়া যায়।

বৌদ্ধ সাহিত্যেও ঋষভনাথের উল্লেখ পাওয়া যায়। ঋষভনাথ ছাড়াও তীর্থঙ্কর পদ্মপ্রভ, চন্দ্রপ্রভ, পুষ্পদন্ত, বিমলনাথ, ধর্মনাথ ও নেমিনাথের উল্লেখ বৌদ্ধ ধর্মগ্রন্থগুলিতে পাওয়া যায়। "ধর্মোত্তরপ্রদীপ" নামে একটি বৌদ্ধ ধর্মগ্রন্থে ঋষভনাথকে ‘অপ্ত’ (তীর্থঙ্কর) বলে উল্লেখ করা হয়েছে।

খ্রিস্টীয় ৯ম শতাব্দীতে রচিত সংস্কৃত কাব্য "আদিপুরাণ" এবং খ্রিস্টীয় ১০ম শতাব্দীতে আদিকবি পম্পা (৯৪১ খ্রিষ্টাব্দ) কর্তৃক ষোলোটি সর্গে গদ্য-পদ্য মিশ্রিত চম্পু আকারে লিখিত উক্ত কাব্যের কন্নড় টীকায় ঋষভনাথ ও তার দুই পুত্রের দশটি জীবনের বর্ণনা পাওয়া যায়। ঋষভনাথের জীবনের বিস্তারিত বিবরণ পাওয়া যায় জিনসেনের "মহাপুরাণ", পণ্ডিত হেমচন্দ্রের "ত্রিষষ্টিশকলপুরুষচরিত্র", জৈন তীর্থঙ্করদের জীবনী সম্বলিত গ্রন্থ "কল্পসূত্র" ও "জম্বুদ্বীপপ্রজ্ঞপ্তি" গ্রন্থে।

আচার্য মনতুঙ্গ রচিত ভক্তামর স্তোত্র হল সেই সব প্রধান প্রার্থনাগুলির অন্যতম, যেগুলিতে ঋষভনাথের উল্লেখ পাওয়া যায়।

সঠিক অনুচ্ছেদ শিরোনাম কোনটি?
titleA. জন্ম
titleB. অক্ষয় তৃতীয়া
titleC. জৈনধর্ম প্রতিষ্ঠা
titleD. সাহিত্যে
উত্তর: titleD
পরম শুন্য তাপমাত্রার কাছাকাছি কিছু তরল এক আলাদা তরলে পরিনত হয় যাকে অতিপ্রবাহী বলা হয়। কারণ এর সান্দ্রতা শুন্য হয় (অথবা অসীম তারল্য থাকে, অর্থাৎ এরা ঘর্ষণ ছারাই প্রবাহিত হতে পারে)। এই ঘটনাটি সর্বপ্রথম ১৯৩৭ সালে দেখা যায় হিলিয়াম এর,যা লাম্বডা তাপমাত্রার (২.১৭ কেলভিন) নিচে অতিপ্রবাহীতে পরিণত হয়।এমন অবস্থায় এটি ধারক পাত্র থেকে "লাফিয়ে" বের হওয়ার চেষ্টা করে।
এর আবার অসীম তাপ পরিবাহিতা রয়েছে,আর তাই কোন তাপমাত্রা নতি ই অতিপ্রবাহী হতে পারবেনা।অতিপ্রবাহী কে একটি ঘুর্ণায়মান ধারকে রাখলে কোয়ান্টায়িত ঘূর্ণিতে পরিণত হবে।

এই ধর্মগুলো ব্যাখ্যা করা হয় অতিপ্রবাহী দশায় হিলিয়াম-৪ আইসোটোপের বোস-আইনস্টাইন কনডেনসেট তৈরী করার তত্ত্ব থেকে। কিছুদিন আগেই নিম্ম তাপমাত্রায় বিরল আইসোটোপ হিলিয়াম-৩ আর লিথিয়াম-৬ এর ফার্মিওনিক কনডেনসেট তৈরীর সংবাদ দিয়েছে এমআইটি এর পদার্থবিদরা।

সঠিক অনুচ্ছেদ শিরোনাম কোনটি?
titleA. চৌম্বকীয় নিত্যতা
titleB. তরল গ্লাস অবস্থা
titleC. অতিপ্রবাহী
titleD. ফার্মিওনিক কনডেনসেট
উত্তর: titleC
ক্ষমতা হস্তান্তরের সময়ে কাশ্মীরের শাসক ছিলেন মহারাজা হরি সিংহ, যিনি হিন্দু ছিলেন। কাশ্মীর প্রধানত মুসলিম সংখ্যাগরিষ্ঠ অঞ্চল ছিল। ভারত বা পাকিস্থানে যোগ দেয়ার ব্যাপারে হরি সিংহ দ্বিধাগ্রস্ত ছিলেন, কারণ তার ধারণা ছিল তার গৃহীত সিদ্ধান্তের ফলে তার রাজ্যে বিরূপ প্রতিক্রিয়া দেখা যাবে। তিনি পাকিস্তানের সাথে একটি স্থির চুক্তি করেন, এবং তার পাশাপাশি ভারতের সাথেও একটি চুক্তি করার প্রস্তাব রাখেন। কিন্তু তারপরেও তিনি ঘোষণা করেন, কাশ্মীর স্বাধীন থাকতে চায়। কিন্তু কাশ্মীরের বৃহৎ রাজনৈতিক দল ন্যাশনাল কনফারেন্সের জনপ্রিয় নেতা শেখ আবদুল্লাহ হরি সিংহের শাসনের বিরোধিতা শুরু করেন। আবদুল্লাহ তার পদত্যাগ কামনা করেন।

কাশ্মীরকে বলপূর্বক একীভূত করার উদ্দেশ্যে পাকিস্তান যোগাযোগ এবং সরবরাহের পথ বন্ধ করে দেয়। বিভাগের ফলে পাঞ্জাবে সৃষ্ট ঝামেলার ফলেও ভারতের সাথে যোগাযোগ ছিন্ন হয়ে যায়। তখন কাশ্মীরের সাথে এই দুই রাজত্বের মধ্যকার সম্পর্ক শুধুমাত্র আকাশপথেই বর্তমান ছিল। মহারাজার লোকদের মাধ্যমে ছড়ানো পুঞ্চে মুসলিম জনগোষ্ঠীর উপরে নৃশংসতার গুজব নাগরিকদের মধ্যে তীব্র অস্থিরতা ডেকে আনে। এর অল্পকিছুকাল পরেই পাঠান জনগোষ্ঠী পাকিস্তানের উত্তর-পশ্চিম সীমান্ত প্রদেশ থেকে সীমান্ত অতিক্রম করে কাশ্মীরে প্রবেশ করে। আক্রমণকারীরা শ্রীনগরের দিকে দ্রুতগতিতে অগ্রসর হতে থাকে। কাশ্মীরের মহারাজা সামরিক সহায়তা চেয়ে ভারতকে চিঠি দেয়। ভারত তখন একীভূতকরণ চুক্তিতে স্বাক্ষর করার এবং সেইসাথে শেখ আবদুল্লাহর নেতৃত্বে একটি অন্তবর্তীকালীন সরকার গঠন করার দাবি করে। মহারাজা মেনে নেন, কিন্তু নেহেরু ঘোষণা করেন যে একটি গণভোটের মাধ্যমে এই সিদ্ধান্ত নিশ্চিত করা হবে। কিন্তু এমন নিশ্চিতকরণের জন্য কোনপ্রকার আইনি প্রয়োজনীয়তা ছিল না।

ভারতীয় সৈন্যরা জম্মু, শ্রীনগর এবং প্রথম কাশ্মীর যুদ্ধকালীন উপত্যকা রক্ষা করে। কিন্তু শীতকাল শুরুর সাথে সাথে শুরু হওয়া এই প্রচণ্ড যুদ্ধের ফলে রাজ্যটির অধিকাংশ স্থান দুর্গম হয়ে পড়ে। প্রধানমন্ত্রী নেহেরু এই বিবাদের উপর আন্তর্জাতিক দৃষ্টি স্মরণে রেখে যুদ্ধবিরতি ঘোষণা করেন এবং জাতিসংঘের সালিশি কামনা করেন। তিনি বলেন, অন্যথায় উপজাতীয় আক্রমণ থামাতে ভারতকে বাধ্য হয়েই পাকিস্তান আক্রমণ করতে হবে। গণভোট কখনই অনুষ্ঠিত হয়না এবং ২৬শে জানুয়ারি, ১৯৫০ সালে ভারতের সংবিধান কাশ্মীরকে অধিভুক্ত করে, কিন্তু উক্ত রাজ্যের জন্য বিশেষ প্রদেশসমূহ তৈরি করে। ভারত কাশ্মীরের সর্বত্র ক্ষমতা বিস্তৃত করেনা। ১৯৪৭ সালে কাশ্মীরের উত্তর এবং পশ্চিম অংশদ্বয়ের উপর পাকিস্তান নিয়ন্ত্রণ নিয়ে নেয় এবং উক্ত স্থানকে বর্তমানে পাকিস্তান-নিয়ন্ত্রিত কাশ্মীর বলা হয়। ১৯৬২ সালে [[সিনো-ভারতীয় যুদ্ধে, চীন [[লাদাখ|লাদাখের]] উত্তর-পূর্ব অঞ্চল [[আকসাই চিন]]কে নিয়ন্ত্রণে নিয়ে নেয় এবং তা চীনের নিয়ন্ত্রণ ও প্রশাসনেই চলছে।

সঠিক অনুচ্ছেদ শিরোনাম কোনটি?
titleA. গণতন্ত্রায়ন
titleB. মাউন্টব্যাটেনের অবস্থান
titleC. তথ্যসূত্র
titleD. কাশ্মীর
উত্তর: titleD
জে. এডগার হুভার তার অফিসে এজেন্ট স্মিথকে এফবিআইয়ের শুরুর দিকের গল্প বলতে থাকেন। ১৯১৯ সালে এ. মিচেল পালমার তখন তার বস ছিলেন এবং জঙ্গিরা পালমারকে হত্যা করার জন্য তার বাড়িতে বোমা রেখেছিল কিন্তু সে বাড়ি ফিরার আগেই তা ফাটলে পালমার সেই যাত্রায় বেঁচে যায়। হুভার অপরাধ বিজ্ঞানের প্রয়োগ করে এই ধরনের জঙ্গিবাদ মোকাবেলা করার চিন্তা করে। বোস্টন পুলিশ বিভাগ ধর্মঘট ডাকলে ও জনমনে জঙ্গিবাদের ভীতির সঞ্চার হলে পালমার তাকে এন্টি-র্যা ডিকেল বিভাগের দায়িত্ব দেয়। হুভার কিছু সন্দেহভাজন সংস্কারপন্তীর তালিকা করে।

কয়েকজন সন্দেহভাজন অভিবাসী সংস্কারপন্তীদের উপর নজরদারীর পরও শ্রম বিভাগ কোন প্রকার অপরাধের সত্যতা না দেখেই তাদের খালাস করে দেয়। সন্দেহভাজন সংস্কারপন্তীদের উপর কয়েকটি তল্লাসী চালানোর পর অনেক অভিবাসীকে নির্বাসিত করা হয় এবং পালমার এটর্নি জেনারেল পদে থেকে তার চাকরি হারায়। তার পরবর্তী এটর্নি জেনারেল হারলান এফ. স্টোন হুভারকে নতুন ফেডারেল ব্যুরো অফ ইনভেস্টিগেশন-এর পরিচালক করেন।

পরবর্তীতে তিনি ব্যুরোর পরিচালক হিসেবে অপরাধীদের ধরার জন্য এবং অপরাধ ঠেকানোর জন্য বিভিন্ন পদক্ষেপ নেয়। এর মধ্যে উল্লেখযোগ্য ছিল তদন্তে বৈজ্ঞানিক পদ্ধতির প্রয়োগ, যেমন আঙ্গুলের ছাপ ও রক্তের গ্রুপ থেকে অপরাধী শনাক্তকরণ।

[[শার্লিজ থিরন]]'র হেলেন গান্দি চরিত্রের জন্য অভিনয়ের কথা থাকলেও পরে তিনি "[[স্নো হোয়াইট অ্যান্ড দ্য হান্টসম্যান]]" ছবিতে অভিনয়ের জন্য তা ছেড়ে দেন। ইস্টউড থিরনের স্থলে [[নাওমি ওয়াটস]]কে নেওয়ার আগে [[অ্যামি অ্যাডামস]]কে নির্বাচন করেছিলেন।

সঠিক অনুচ্ছেদ শিরোনাম কোনটি?
titleA. বক্স অফিস
titleB. মূল্যায়ন
titleC. কাহিনী সংক্ষেপ
titleD. পুরস্কার
উত্তর: titleC
এটি পদার্থবিজ্ঞানের অন্যান্য দিককেও প্রভাবিত করবে এবং সুপারিশ করবে যে হিগস স্ব-কাপলিং λ এবং তার βλ ফাংশন প্লাংকের স্কেলে শূন্যের কাছে যেতে পারে মাধ্যাকর্ষণ এবং হিগস তত্ত্বের জন্য প্রভাব সহ "কুচুটে" প্রভাবের সঙ্গে।ভবিষ্যৎ ইলেক্ট্রন-পজিট্রন সংঘর্ষকারী এর গণনার জন্য প্রয়োজনীয় শীর্ষ কোয়ার্কের সুনির্দিষ্ট পরিমাপ প্রদান করতে সক্ষম হবে।

সঠিক অনুচ্ছেদ শিরোনাম কোনটি?
titleA. বুদ্বুদ সম্প্রসারণ
titleB. অন্যান্য প্রভাব
titleC. শূন্যস্থান স্বল্প -সুস্থিত ঘটনা
titleD. মহাকর্ষীয় প্রভাব
উত্তর: titleB
পাম জুমেইরাহ পাম গাছের আকৃতির দ্বীপ যা ১৬টি পাতা বিশিষ্ট। দ্বীপটি দৈর্ঘ্য ও প্রস্থে ৫ কিলোমিটার দীর্ঘ। এই দ্বীপটি দুবাই উপকূলরেখায় ৭৮ কিলোমিটার সংযুক্ত করে।

কাজ শুরুর ৫ বছর পর, বাসিন্দারা ২০০৬ সালের শেষ থেকে, পাম জুমেইরাহতে যেতে শুরু করে।

২০০৯ সালে পাম জুমেইরাহ মনোরেল চালু করা হয় যা, দুবাই ট্রামের স্টেশন ৯ এর সাথে সংযুক্ত।

পাম জুমেইরাহতে আটলান্টিস, দি পাম হোটেল রিসোর্ট অবস্থিত।

সঠিক অনুচ্ছেদ শিরোনাম কোনটি?
titleA. গঠনগত প্রভাব ও প্রতিবিম্ব
titleB. পাম জুমেইরাহ
titleC. ঝুঁকি প্রশমন
titleD. প্রধান সীমাবদ্ধতা
উত্তর: titleB
উপকথানুসারে ইয়াও ২০ বছর বয়সে শাসকের পদে আসীন হন এবং ১১৯ বছর বয়সে তাঁর দুই কন্যার স্বামী মহামতি সুনের হাতে সিংহাসনের ভার দিয়ে মৃত্যুবরণ করেন। "বাঁশের কাহিনী" নামক উপাখ্যান অনুসারে, ইয়াও তাঁর শাসনকালের ৭৩তম বছরে শুনের নিকট শাসনের দায়িত্ব অর্পণ করেন এবং সুনের রাজত্বে জীবনের বাকি ২৮ বছর কাটিয়ে দেন।

সঠিক অনুচ্ছেদ শিরোনাম কোনটি?
titleA. অবদান
titleB. উপকথা
titleC. বংশপরিচয় এবং প্রাথমিক জীবন
titleD. জ্যোতির্বিদ্যা পর্যবেক্ষণ
উত্তর: titleB
বিখ্যাত ক্রিকেট লেখক কলিন বেটম্যান মন্তব্য করেন যে, জিওফ মিলার ক্রিকেটের চেয়েও অধিক খেলাকে উপভোগ করতেন। অন্যান্যদের ন্যায় তিনি খেলাকে তেমন অস্বাভাবিকভাবে নেননি। আট বছরের টেস্ট খেলোয়াড়ী জীবনে তিনি কখনো সর্বোচ্চ চূড়ায় নিয়ে যাননি যা অনেকেই আশা করেছিলেন। তবে, ১৯৯০ সালে সিমন হিউজের মতে, মিলার সম্ভবতঃ শেষ খেলোয়াড় ছিলেন যিনি খেলা শেষে অপ্রত্যাশিতভাবে প্রতিপক্ষের ড্রেসিং রুমে গমন করে তাদেরকে খেলার জন্য ধন্যবাদজ্ঞাপন করতেন। এছাড়াও শেষ ব্যক্তি হিসেবে স্লিপে ফিল্ডিং করাকালে জাম্পারে আবরণ ব্যবহার করতেন।

২০১৩ সালের শেষে ইংল্যান্ড দল নির্বাচকের পদ থেকে অবসর নেয়ার পর অর্ডার অব দ্য ব্রিটিশ এম্পায়ার (ওবিই) পদবীতে ভূষিত হন তিনি। ২০১৪ সালে নববর্ষের সম্মাননায় ক্রিকেটে সবিশেষ সেবা প্রদানের প্রেক্ষিতে তিনি এ পদবী লাভ করেন।

সঠিক অনুচ্ছেদ শিরোনাম কোনটি?
titleA. অবসর
titleB. দল নির্বাচক
titleC. মূল্যায়ণ
titleD. কাউন্টি ক্রিকেট
উত্তর: titleC
অভ্যুত্থানের কয়েক সপ্তাহ আগে মালির উত্তরাঞ্চলে যাযাবর ও আদিবাসীদের নেতৃত্বে রাষ্ট্রবিরোধী বিদ্রোহ শুরু হয়। এই বিদ্রোহ দমনে সরকার সশস্ত্র বাহিনীকে নিয়োজিত করলে সেনা সদস্যরা সরকারের কাছ থেকে আরও বেশি কারিগরি সাহায্য ও অস্ত্রশস্ত্রের জন্য দাবী জানাতে থাকে। সংশ্লিষ্ট দাবী সমূহ না মেটার ফলে সশস্ত্র বাহিনীর মধ্যে সরকারবিরোধী ক্ষোভের সৃষ্টি হয়, যার ফলশ্রুতিতে সামরিক অভ্যুত্থানের সূত্রপাত ঘটে।

এপ্রিল ২০১২-তে মালিতে রাষ্ট্রপতি নির্বাচন হওয়ার কথা ছিল, যার আগে সম্প্রতি ক্ষমতাচ্যুত রাষ্ট্রপতি আমাদু টোরের মেয়াদ শেষ হয়ে যেত।

সঠিক অনুচ্ছেদ শিরোনাম কোনটি?
titleA. প্রেক্ষাপট
titleB. ২২ মার্চ
titleC. ২১ মার্চ
titleD. সময়কাল
উত্তর: titleA
জ্যোৎস্না প্রথম চলচ্চিত্র সংগীতে এসেছিলেন, হামসালেখা এবং ইলাইয়ারাজার মতো চলচ্চিত্র সুরকারদের পরিচালনায় বেহালা বাজিয়ে। তাঁর হিসাবমত, তিনি প্রায় দুই শতাধিক দক্ষিণ ভারতীয় ছবিতে বেহালা বাজিয়েছেন। 

বিবাহের পর তিনি লন্ডন চলে আসেন। সেখানে তিনি সংগীত বিষয়ক কাজ বাড়িয়ে দেন। তথ্যচিত্র (ডিসকভারি এবং ন্যাশনাল জিওগ্রাফিক চ্যানেলে), দূরদর্শন ধারাবাহিকে অংশগ্রহণ করার পাশাপাশি, বিশ্ব সংগীতের বিভিন্ন সূচী যেমন ওমেড (বিশ্ব সংগীত, শিল্প ও নৃত্য), রেড ভায়োলিন উৎসব, ক্লিভল্যান্ড সংগীত উৎসব এবং বিবিসি প্রমস অনুষ্ঠানেও অংশ নেন।

জ্যোৎস্না জাজ এবং একীভূত সঙ্গীতও (ফিউশন) সম্পাদন করেন এবং "ফিউশন ড্রিমস" নামে একটি দল স্থাপন করেন। তিনি শাস্ত্রীয় গিটারবাদক সাইমন থ্যাকার ও ফ্লামেনকো/জাজ গিটারিস্ট এডুয়ার্ডো নিবলার পাশাপাশি ফাদো স্যাক্সোফোনিস্ট সাথেও কাজ করেছেন।

জ্যোৎস্না কেমব্রিজ বিশ্ববিদ্যালয় এবং লিভারপুল বিশ্ববিদ্যালয়ে ভারতীয় এবং পাশ্চাত্য ধ্রুপদী বেহালার মধ্যে তুলনামূলক কৌশল নিয়ে বক্তৃতা দিয়েছেন। 

তিনি উঠতি ভারতীয় শিল্পীদের যুক্তরাজ্যে অনুষ্ঠান করতে সহায়তা করার জন্য "ধ্রুব" নামে একটি সংস্থা প্রতিষ্ঠা করেছিলেন, পাশাপাশি দাতব্য প্রতিষ্ঠানের জন্য তহবিল সংগ্রহ করেছেন। 

২০১২ সালে, তিনি লন্ডন আন্তর্জাতিক আর্টস উৎসবের আয়োজন করেন। সেখানে কর্ণাটকী, ফিউশন, লোক এবং বলকান সংগীতের অনুষ্ঠানের আয়োজনের পাশাপাশি সাইপ্রাস এবং ভারতীয় নৃত্য পরিবেশনার অনুষ্ঠানেরও আয়োজন করেছিলেন। 

জ্যোৎস্না তাঁর কর্ণাটকী সঙ্গীত জীবনে একক কণ্ঠশিল্পী হিসাবে গান গেয়েছেন। সহযোগী হিসাবে যাঁদের সাথে তিনি কাজ করেছেন তাঁদের মধ্যে আছেন ডাঃ এম বালমুরালিকৃষ্ণ, কাদ্রি গোপালনাথ, চিত্রবীণা রবিকিরণ, রঞ্জনী -গায়ত্রী, সুধা রঘুনাথন, জয়ন্তী কুমারেশ, সঞ্জয় সুব্রহ্মণ্যম, নিত্যশ্রী মহাদেবন, আর কে শ্রীকান্তন এবং অরুণা সায়রাম। 

শ্রীকান্ত নিম্নলিখিত ভারতীয় সুরকারদের মধ্যে বিশেষজ্ঞ: ত্যাগরাজ, পুরন্দর দাসারু, পাপানাসাম সিভান, অন্নমাচার্য্য, মুথুস্বামী দিক্ষিতার, শ্যামা শাস্ত্রী এবং মহীশূর বাশুদেবাচর। জ্যোৎস্না লন্ডন আন্তর্জাতিক আর্টস উৎসবের আয়োজক এবং তিনি যুক্তরাজ্যের ধ্রুব আর্টসের শৈল্পিক পরিচালক।

সঠিক অনুচ্ছেদ শিরোনাম কোনটি?
titleA. পেশা
titleB. প্রশংসা
titleC. জীবনের প্রথমার্ধ
titleD. সঙ্গীত জীবন
উত্তর: titleA
প্রথমে ধরা যাক, থেসেউসের বিখ্যাত জাহাজটি জাদুঘর সামগ্রী হিসেবে কোন পোতাশ্রয়ে রাখা হলো। বছরের পর বছর চলে গেলে, কিছু অংশ ক্ষয়ে যাওয়া শুরু করে, যা নতুন অংশ দ্বারা প্রতিস্থাপন করা হয়। এক শতাব্দী পরে, জাহাজের সবগুলো অংশই প্রতিস্থাপন করা হয়ে গেলো। প্রতিস্থাপিত এ জাহাজটি মূল জাহাজের মত এখনও কি একই বস্তু?

দ্বিতীয়ত, অপসারিত প্রত্যাকটি অংশ, ধরা যাক, একটি গুদামঘরে সংরক্ষণ করে রাখা হলো, এবং এক শতাব্দী পরে, এ নষ্ট হওয়া রোধ করার প্রযুক্তি উদ্ভাবিত হলো এবং তাদের একত্রিত করে একটি জাহাজ বানানো আবার সম্ভবপর হলো।
পুননির্মিত এ জাহাজটিই কি তবে থেসেউসের জাহাজ? এবং যদি তাই হয়, তাহলে পোতাশ্রয়ে সংরক্ষিত প্রতিস্থাপিত জাহাজটিও কি থেসেউসের জাহাজটিই? 

সঠিক অনুচ্ছেদ শিরোনাম কোনটি?
titleA. প্রস্তাবিত অনুবন্ধ
titleB. প্রয়োগ
titleC. সময় থেকে সময়ে ভিন্ন পরিচয়
titleD. চিন্তন পরীক্ষা
উত্তর: titleD
ক্লিফর্ড এডমন্ড বসওয়ার্থ‌ের মতানুযায়ী হামাদান খুবই পুরনো শহর। তার মতে এই শহরের নাম ১১০০ খ্রিষ্টপূর্বের এসিরিয়ান রাজা প্রথম তিগলাথ-পিলেসারের সময়ের কিউনিফর্ম‌ বিবরণে রয়েছে এমন হতে পারে, তবে হেরোডোটাস নিশ্চিতভাবে এর নাম উল্লেখ করেছেন যাতে বলা হয়েছে যে খ্রিষ্টপূর্ব ৭ম শতাব্দীতে মেডিয়ার রাজা ডিওকেস আগবাতানা বা ইকবাতানা শহর নির্মাণ করেছিলেন।

হামাদান মেডেস জাতি কর্তৃক প্রতিষ্ঠিত হয়েছিল এবং এই শহর ছিল মেডিয়ান সাম্রাজ্যের রাজধানী। পরে তা হাখমানেশী সাম্রাজ্যের কয়েকটি রাজধানীর অন্যতম রাজধানী হয়।

বাইবেলের বুক অফ এজরাতে হামাদানের উল্লেখ রয়েছে, এতে বলা হয়েছে যে এখানে রাজা কর্তৃক ইহুদিদেরকে জেরুজালেমে মন্দির নির্মাণের অনুমতি প্রদানের একটি দলিল পাওয়া গিয়েছিল (এজরা ৬:২)। এজরার বিবরণে শহরের প্রাচীন নাম ইকবাতানা ব্যবহৃত হয়েছে। সমুদ্রপৃষ্ট থেকে এক মাইলের বেশি উচু হওয়ায় এখানে চামড়ার উপর লিখিত নথি সুরক্ষিত থাকত।
পার্থি‌য়ান যুগে তিসফুন দেশের রাজধানী হয় এবং হামাদান গ্রীষ্মকালীন রাজধানী ও পার্থি‌য়ান শাসকদের আবাসস্থল হিসেবে ব্যবহৃত হত। পার্থি‌য়ানদের পর সাসানীয়রা হামাদানে তাদের গ্রীষ্মকালীন প্রাসাদ নির্মাণ করে। ৬৩৩ খ্রিষ্টাব্দে সংঘটিত নাহাওয়ান্দের যুদ্ধের পর হামাদান মুসলিমদের হস্তগত হয়।

বুওয়িদের যুগে শহরের বেশ ক্ষতি হয়। ১১শ শতাব্দীতে সেলজুকরা তাদের রাজধানী বাগদাদ থেকে হামাদানে স্থানান্তর করে।
হামাদানের ভাগ্য স্থানীয় শক্তিগুলোর উত্থান ও পতনের উপর নির্ভর করেছে। তৈমুরীয় আক্রমণের সময় হামাদান শহর ধ্বংস হয়। সাফাভি যুগে শহর বিস্তার লাভ করে। ১৮শ শতাব্দীতে উসমানীয়দের কাছে শহরটি আত্মসমর্পণ করে। কিন্তু নাদির শাহ উসমানীয়দের বিতাড়িত করেন। ইরান ও উসমানীয়দের মধ্যকার শান্তিচুক্তি অনুসারে হামাদানকে ইরানের হাতে ফিরিয়ে দেয়া হয়। হামাদান সিল্ক রোডে অবস্থিত। ইরানের পশ্চিম অঞ্চলের মূল সড়ক নেটওয়ার্কে অবস্থানের কারণে বিগত শতাব্দীগুলোতেও শহরে ব্যবসা ও বাণিজ্যের প্রসার ঘটেছে।

প্রথম বিশ্বযুদ্ধের সময় এখানে রুশ এবং তুরকি-জার্মা‌ন বাহিনীর মধ্যে প্রচন্ড লড়াই হয়। দুই বাহিনীই শহর অধিকার করেছিল। তবে শেষপর্যন্ত ব্রিটিশরা এর দখল লাভ করে। যুদ্ধ শেষে ১৯১৮ খ্রিষ্টাব্দে তা ইরানের হাতে তুলে দেয়া হয়।

সঠিক অনুচ্ছেদ শিরোনাম কোনটি?
titleA. জমজ শহর – বোন শহর
titleB. শিক্ষাব্যবস্থা
titleC. আন্তর্জাতিক সম্পর্ক
titleD. ইতিহাস
উত্তর: titleD